Petula Clark

Petula Sally Olwen Clark (født 15. november 1932 i Epsom and Ewell i Surrey) er en britisk sanger og skuespiller.

Under andre verdenskrig ble hun svært populær som barneartist på BBC og på konsertlokaler i London. Som elleveåring hadde hun sin filmdebut i filmen Medal for the General (1944) og fikk videre framgang i BBC-radioserien Meet the Huggetts på slutten av 1940-tallet.

Hun hadde senere en rekke «sukkersøte» roller i britiske filmer, før hun flyttet til Frankrike hvor hun gjorde det godt som sanger på 1950-tallet. I 1954 ble sangen «The Little Shoemaker» den første listeplasserte hiten hennes i Storbritannia. 

Populariteten ble spredt til alle engelsktalende land som popsangeren Petula Clark slo hun igjennom i 1961 med sangen Romeo. Hennes gjennombrudd i USA fikk hun 1964 med sangen «Downtown». «Downtown» var den første sangen av en britisk sanger som toppet listene i USA. 

Andre store hits var «Sailor» fra 1961 og dette var hennes versjon av den tyske slageren «Seemann», lansert av artisten  Lolita; samt «This Is My Song» fra 1967, skrevet av Charles Chaplin til filmen En grevinne fra Hong Kong.

På slutten av 1960-tallet hadde ikke lengre hennes sanger den samme kommersielle suksessen, men hun opptrer fortsatt med stor suksess på både Broadway og i Londons West End.

 Filmer (utvalg) 
 Medal for the General (1944)
 Murder in Reverse (1945)
 I Know Where I'm Going! (1945)
 London Town (1946)
 The Romantic Age (1949)
 The Card (1951)
 The Runaway Bus (1953)
 The Woman Opposite (1957)
 Finian's Rainbow (1968)
 Goodbye, Mr Chips (1969)

 Priser og utmerkelser 
 1964 første britiske artist som vinner en Grammy (for «Downtown»)
 1998 Commander of the British Empire (CBE) 

 Referanser 

 Eksterne lenker 




 Britisk nettside

Kategori:Engelske sangere
Kategori:Engelske skuespillere
Kategori:Grammy Award-vinnere
Kategori:Order of the British Empire (CBE)
Kategori:Personer fra Epsom